Foto: bloknot-rostov.ru Rossiyaning Rostov shahrida barpo qilinayotgan stadionda yordamchi ishchi metall plita bosib qolishidan halok bo‘ldi. Fojia Rostov viloyati markazining chap qirg‘og‘ida 2 fevral kuni yuz bergan. «Rostov-Arena» futbol stadionidagi qurilish ishlari chog‘ida Ahmad ismli ishchi metall plitalar ostida qolib ketgan. Guvohlarning so‘zlariga ko‘ra, xizmatchi 2 soat hushsiz yotgan. Tez yordam esa, kechqurun yetib kelgan. Foto: bloknot-rostov.ru “Nima uchun tez yordam ikki soatda keladi? Axir, gap inson hayoti haqida ketayotgan edi. Nima uchun bu masalaga mas’uliyatliroq yondashilinmaydi? Yigit yosh, hech narsani ko‘rmasdan xazon bo‘ldi”, - deydi marhumning tanishlaridan biri. Rostovliklardan birining aytishicha, yosh yigit qurilishda yordamchi bo‘lib ishlagan. u 3 fevralda shahar shifoxonasida hayotdan ko‘z yumgan.